
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1753 

28 Ιουνίου 2014 


ΑΠΟΦΑΣΕΙ Σ 

Αριθμ. Γ.Π./ΟΙΚ. 56432 

Καθορισμός προϋποθέσεων, κριτηρίων και διαδικασιών 
πρόσβασης στο σύστημα φαρμακευτικής περίθαλψης 
ανασφαλίστων και οικονομικά αδυνάτων πολιτών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 44 του ν. 2082/1992 (ΦΕΚ 158/τ. Α') «Ανα¬ 
διοργάνωση της Κοινωνικής Πρόνοιας και καθιέρωση 
νέων θεσμών Κοινωνικής Προστασίας». 

β) Του ν. 4238/2013 (ΦΕΚ 38/τ. Α') «Πρωτοβάθμιο Εθνικό 
Δίκτυο Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και 
λοιπές διατάξεις», όπως έχει τροποποιηθεί. 

γ) Των άρθρων 13,14 και 15 του υπ’ αριθμ. 95 Π.Δ. (ΦΕΚ 
76/τ. Α') «Οργανισμός του Υπουργείου Υγείας και Πρό¬ 
νοιας», όπως αυτός έχει τροποποιηθεί και συμπληρωθεί. 

δ) Του άρθρου 182 του ν. 4270/2014 «Αρχές δημοσιο¬ 
νομικής διαχείρισης και εποπτείας - δημόσιο λογιστικό» 
(ΦΕΚ 143/τ.Α') 

ε) Της υπ’ αριθμ. 139491/2006 κοινής υπουργικής από¬ 
φασης (ΦΕΚ 1747, τ. Β'), «Καθορισμός προϋποθέσεων, 
κριτηρίων και διαδικασιών πρόσβασης στο σύστημα 
νοσηλευτικής και ιατροφαρμακευτικής περίθαλψης ανα¬ 
σφαλίστων και οικονομικά αδυνάτων πολιτών». 

2. Την ανάγκη κάλυψης των ανασφαλίστων από πλευ¬ 
ράς φαρμακευτικής φροντίδας εξαιτίας των δυσμενών 
οικονομικών και κοινωνικών συνθηκών της χώρας 

3. Το γεγονός ότι από την παρούσα προκαλείται ετή¬ 
σια δαπάνη στον κρατικό προϋπολογισμό η οποία δεν 
θα υπερβαίνει το ποσό των τριακοσίων σαράντα εκα¬ 
τομμυρίων (340.000.000 €), στους ΚΑΕ Φ 2102325 και 
από τους οικείους προϋπολογισμούς των κωδικών του 
ΕΟΠΥΥ, αποφασίζουμε: 

1. Οι ανασφάλιστοι'Ελληνες πολίτες, οι νομίμως διαμέ- 
νοντες στην ελληνική επικράτεια ομογενείς, οι υπήκοοι 
κρατών-μελών της Ευρωπαϊκής Ένωσης και οι υπήκοοι 
τρίτων χωρών, νόμιμα και μόνιμα διαμένοντες στην Ελ¬ 
λάδα, οι οποίοι στερούνται των προϋποθέσεων έκδοσης 
βιβλιαρίου ανασφαλίστου και δεν είναι ασφαλισμένοι σε 
κανένα δημόσιο ή ιδιωτικό φορέα και οι ασφαλισμένοι 


που έχουν απωλέσει την ασφαλιστική τους ικανότητα 
λόγω οφειλών στα οικεία Ασφαλιστικά Ταμεία, όπως 
επίσης και τα εξαρτώμενα μέλη της οικογένειας τους, 
δικαιούνται δωρεάν φαρμακευτική φροντίδα. 

2. Αρμόδιοι για την συνταγογράφηση φαρμάκων σε 
δικαιούχους της άνω παραγράφου είναι αποκλειστικά 
και μόνον ιατροί των Νοσοκομείων του ΕΣΥ και των 
δημοσίων δομών παροχής υπηρεσιών πρωτοβάθμιας 
Φροντίδας Υγείας του Π.Ε.ΔΥ. Τα φάρμακα τα οποία κα¬ 
λύπτονται ανήκουν αποκλειστικά και μόνον στον θετικό 
κατάλογο αποζημιούμενων φαρμάκων του ν. 3816/2010. 
Για την συνταγογράφηση των φαρμάκων αυτών στους 
δικαιούχους της παραγρ. 1 ισχύουν οι όροι και οι προϋ¬ 
ποθέσεις συνταγογράφησης, ελέγχων και συμμετοχών 
που ισχύουν κατά την συνταγογράφηση τους σε ασφα¬ 
λισμένους. Η συνταγογράφηση των αναγκαίων φαρμα¬ 
κευτικών ιδιοσκευασμάτων για τους ανασφάλιστους θα 
γίνεται από τις δημόσιες δομές μέσω του συστήματος 
ηλεκτρονικής συνταγογράφησης με την έκδοση ηλε¬ 
κτρονικών συνταγών επί των οποίων θα προβλεφθεί 
ειδική ένδειξη. Οι δικαιούχοι θα έχουν πρόσβαση σε όλο 
το φάσμα της φαρμακευτικής περίθαλψης που αφορά 
οξεία περιστατικά, χρόνιες παθήσεις, καθώς και φάρμα¬ 
κα υψηλού κόστους, με τους ίδιους όρους, προϋποθέ¬ 
σεις, διαδικασίες και προβλεπόμενες επιβαρύνσεις που 
ακολουθούνται και για τους ασφαλισμένους. 

3. Οι δικαιούχοι της παραγράφου 1 θα προμηθεύονται 
τα φάρμακά τους από τα νοσοκομεία του ΕΣΥ, από τα 
φαρμακεία του ΕΟΠΥΥ και όλα τα συμβεβλημένα με τον 
ΕΟΠΥΥ ιδιωτικά φαρμακεία. Στην περίπτωση φαρμάκων 
που χορηγούνται εντός νοσοκομείων κατά την διάρκεια 
νοσηλείας ή σε ημερήσια και εξωτερική βάση, συμπε¬ 
ριλαμβανομένων των φαρμάκων της παραγράφου 2α 
του άρθρου 12 του ν. 3816/2010, ισχύουν οι όροι και οι 
προϋποθέσεις των παραγράφων της παρούσης κοινής 
υπουργικής απόφασης και της κείμενης νομοθεσίας. Η 
προμήθεια των φαρμάκων αυτών από τα νοσοκομεία γί¬ 
νεται σύμφωνα με τα οριζόμενα στις κείμενες διατάξεις 
περί τιμολόγησης, εκπτώσεων και συμμετοχών. Στην 
περίπτωση φαρμάκων που ελέγχονται από επιτροπές 
του ΕΟΠΥΥ και η χρήση τους προεγκρίνεται στην πε¬ 
ρίπτωση των ασφαλισμένων, εφαρμόζονται αναλογικά 
ίδιες ρυθμίσεις για την περίπτωση των ανασφάλιστων. 
Αντίστοιχα στην περίπτωση φαρμάκων που συνταγο- 

γραφούνται σύμφωνα με τους όρους της παρούσης για 
χρήση εκτός νοσοκομείων, η χορήγηση τους δύναται 
να γίνεται είτε από τα φαρμακεία του ΕΟΠΥΥ, είτε από 
τα ιδιωτικά φαρμακεία. Φάρμακα υψηλού κόστους που 
εμπίπτουν στο πλαίσιο της παραγράφου 2α του άρθρου 
12 του ν. 3816/2010, χορηγούνται αποκλειστικά και μόνον 
από τα φαρμακεία του ΕΟΠΥΥ και η προμήθεια τους από 
τους Κατόχους Αδειας Κυκλοφορίας γίνεται σύμφωνα 
με τα ισχύοντα στην κείμενη νομοθεσία. Επιπρόσθετα ο 
ΕΟΠΥΥ δύναται να χορηγεί και φάρμακα που δεν εμπί¬ 
πτουν στο πλαίσιο της παραγράφου 2α του άρθρου 12 του 
ν. 3816/2010, και η προμήθεια τους από τους Κατόχους 
Αδειας Κυκλοφορίας γίνεται ειδικά και μόνο για τις 
περιπτώσεις των ανασφαλίστων με τους ίδιους όρους 
που ισχύουν για τα φάρμακα της παραγράφου 2α του 
άρθρου 12 του ν.3816/2010, δηλαδή σε τιμή νοσοκομει¬ 
ακή και με επιπλέον έκπτωση 6,5%. Η συμμετοχή των 
ασθενών σε περιπτώσεις φαρμάκων υψηλού κόστους 
είναι μηδενική. Στην περίπτωση των φαρμάκων που δεν 
εμπίπτουν στις προϋποθέσεις της παραγράφου 2α του 
άρθρου 12 του ν.3816/2010 η διάθεση δύναται να γίνε¬ 
ται από τα συμβεβλημένα ιδιωτικά φαρμακεία με τον 
ΕΟΠΥΥ. Στην περίπτωση αυτή η συμμετοχή είναι ίδια 
με την συμμετοχή που ισχύει για τους ασφαλισμένους. 
Η συνταγογράφηση γίνεται με βάση την δραστική ουσία 
και χορηγείται πάντοτε το φθηνότερο φάρμακο της δρα¬ 
στικής ουσίας, εκτός και αν ο ασθενής καλύψει την όποια 
διαφορά σε περίπτωση επιλογής ακριβότερου φαρμάκου. 

4. Τα νοσοκομεία και ο ΕΟΠΥΥ δύνανται σε συμφω¬ 
νία με τους Κατόχους Αδειας Κυκλοφορίας (ΚΑΚ) να 
προμηθεύονται τα φάρμακα ειδικά για την περίπτωση 
των δικαιούχων της παραγρ. 1 με επιπλέον εκπτώσεις 
πέραν αυτών που προβλέπει η κείμενη νομοθεσία. Έως 
την έκδοση αποφάσεων του Υπουργού Υγείας που θα 
θεσπίζουν, βάσει της κείμενης νομοθεσίας, ειδικά πε¬ 
ριθώρια κέρδους για τους χονδρεμπόρους και τους 
φαρμακοποιούς ή εκπτώσεις και ειδικά επιπρόσθετα 
ΓθόαΙθε για τους ΚΑΚ, ισχύουν τα προβλεπόμενα από 
τον νόμο περιθώρια κέρδους. 

5. Οι δικαιούχοι της παραγρ. 1 υποχρεούνται να έχουν 
ΑΜΚΑ, προκειμένου να υπαχθούν στις διατάξεις της 
παρούσας απόφασης. Η συνταγογράφηση γίνεται μόνον 
με ειδικές ηλεκτρονικές συνταγές στο σύστημα ηλε¬ 


κτρονικής συνταγογράφησης και δημιουργείται ή χρη¬ 
σιμοποιείται υπάρχον ειδικό μητρώο για ανασφάλιστους 
στην πλατφόρμα της ηλεκτρονικής συνταγογράφησης 
(ΗΔΙΚΑ) και τροποποιείται το λογισμικό ώστε να ανα¬ 
γνωρίζει τους ανασφάλιστους ως ένα επιπλέον ταμείο. 
Η επεξεργασία των σχετικών συνταγών γίνεται με βάση 
την κείμενη φαρμακευτική νομοθεσία και υπάρχει δια- 
κριτή έκδοση σχετικών παραστατικών πληρωμής που 
καταχωρούνται σε ειδικό κωδικό, ξεχωριστό από τον κω¬ 
δικό της φαρμακευτικής περίθαλψης του ΕΟΠΥΥ, ώστε 
να είναι εφικτή η αποτελεσματική παρακολούθηση των 
σχετικών δεδομένων. Οι φαρμακοποιοί θα υποβάλλουν 
κάθε μήνα με αυτοτελή φάκελο και τιμολόγιο τις εν 
λόγω συνταγές στις υπηρεσίες του ΕΟΠΥΥ. Οι συντα¬ 
γές ελέγχονται αυτοτελώς παράλληλα με τον κανονικό 
λογαριασμό ΕΟΠΥΥ και εκδίδεται ξεχωριστό ένταλμα. 
Κατά τον υπολογισμό του αντίστοιχου ποσού, δύναται 
να αφαιρεθεί από το πληρωτέο οποιοδήποτε επιπλέον 
ποσό που αντιστοιχεί σε επιπρόσθετες εκπτώσεις για 
τα φάρμακα αυτά. Αντίστοιχες ρυθμίσεις μπορούν να 
ορισθούν για τις εκπτώσεις και επιπρόσθετα ΐΌόεΙοε των 
ΚΑΚ. Το ποσό που αφορά την κάλυψη των δικαιούχων 
της παρούσης συνυπολογίζεται στην συνολική φαρμα¬ 
κευτική δαπάνη του ΕΟΠΥΥ και στο οΙενν 03θΙ< και στον 
υπολογισμό των περιθωρίων των δικτύων διανομής. Για 
τα φάρμακα αυτά ισχύουν όλα τα μέτρα ελέγχου της 
φαρμακευτικής φροντίδας που ισχύουν για τα φάρμακα 
που χορηγούνται στους ασφαλισμένους (πλαφόν, στόχοι 
συνταγογράφησης, συνταγογράφηση με δραστική ου¬ 
σία, πρωτόκολλα) ώστε να τίθεται υπό έλεγχο η εξέλιξη 
της συνολικής φαρμακευτικής δαπάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΜΑΥΡΟΥΔΗΣ ΒΟΡΙΔΗΣ 

ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

